České Budějovice
Store norske leksikon,Geografi,Verdens geografi,Europa,Tsjekkias geografi
České Budějovice er en by i sørlige Tsjekkia, ved Vltava, 130 kilometer sør for Praha. Byen har 96 053 innbyggere (2017).
Næringsliv České Budějovice er en industriby med flere bryggerier og produksjon av blyanter, porselen, maskiner med mer. Det største og mest kjent bryggeriet i České Budějovice er Budějovický Budvar (Budweiser-bryggeriet). Kultur Byen, som ble grunnlagt i 1265, har mange vakre hus og kirker. Rådhuset, som ble ombygd i barokk stil i 1730, vender ut mot et av de største torgene i Europa, med søyleganger og barokkfontene. Jernbanestasjonen ved Karel Čapek-gaten fra 1832 er blant Europas eldste. Les mer i Store norske leksikon Tsjekkias geografi Tsjekkias historie